ഇ.എം.എല് കമ്ബനിയില് വീണ്ടും മണി മുഴങ്ങും കമ്ബനിയിലെ അറ്റകുറ്റപ്പണികള് വേഗം തീര്ക്കും ഘട്ടംഘട്ടമായി കമ്ബനിയുടെ പ്രവര്ത്തനം പൂര്ണതോതില് കാസര്കോട്: കേന്ദ്ര പൊതുമേഖലയില് നിന്നും കേരള സര്ക്കാര് ഏറ്റെടുത്ത കാസര്കോട്ടെ ഇ.എം.എല് കമ്ബനി നവംബര് ഒന്നിന് കേരളപ്പിറവി ദിനത്തില് പ്രവര്ത്തനം പുനരാരംഭിക്കും. വ്യവസായ വകുപ്പ് പ്രിന്സിപ്പല് സെക്രട്ടറിയും കമ്ബനി സി.എം.ഡിയുമായ എ.പി.എം മുഹമ്മദ് ഹനീഷ് കാസര്കോട്ടെ തൊഴിലാളി യൂണിയന് പ്രതിനിധികളുമായും ജില്ലാ കളക്ടറുമായും നടത്തിയ ചര്ച്ചയ്ക്കു ശേഷമാണ് കമ്ബനി തുറക്കുന്ന കാര്യത്തില് ധാരണയായത്. കമ്ബനി ഏറ്റെടുക്കലിന് ശേഷമുള്ള തുടര്നടപടികളുടെ ഭാഗമായാണ് സി.എം.ഡി കാസര്കോട്ട് എത്തിയത്. സെപ്തംബര് എട്ടിനാണ് മുഖ്യമന്ത്രി പിണറായി വിജയന് ഇ.എം.എല്. കമ്ബനിയുടെ ഏറ്റെടുക്കല് പ്രഖ്യാപനം നടത്തിയത്. കമ്ബനി പുനരുദ്ധാരണത്തിനുള്ള 43 കോടിയും 34 കോടി രൂപയുടെ ബാദ്ധ്യതയും ചേര്ത്ത് 77 കോടി രൂപ ചെലവഴിച്ചാണ് സ്ഥാപനം സര്ക്കാര് ഏറ്റെടുക്കുന്നതെന്നും കഴിഞ്ഞ രണ്ടു വര്ഷമായി തൊഴിലോ ശമ്ബളമോ ഇല്ലാതെ കഷ്ടപ്പെടുന്ന ജീവനക്കാര്ക്ക് 14 കോടിയോളം രൂപയുടെ ശമ്ബള കുടിശ്ശിക സര്ക്കാര് നല്കുമെന്നും ഏറ്റെടുക്കല് വേളയില് മുഖ്യമന്ത്രി പറഞ്ഞിരുന്നു. പിന്നാലെ 16 ന് വ്യവസായ മന്ത്രി പി. രാജീവും കെല് അധികൃതരുമായി കൊച്ചിയില് കൂടിക്കാഴ്ച നടത്തിയിരുന്നു. അതിന്റെ തുടര്ച്ചയായാണ് കാസര്കോട്ടെ തൊഴിലാളി യൂനിയന് പ്രതിനിധികളുമായി വ്യവസായ വകുപ്പ് പ്രിന്സിപ്പല് സെക്രട്ടറി ചര്ച്ച നടത്തിയത്. ജില്ലാ കളക്ടര് ഭണ്ഡാരി സ്വാഗത് രണ്വീര് ചന്ദ്, കെല് എം.ഡി റിട്ട. കേണല് ഷാജി വര്ഗീസ്, കാസര്കോട് യൂണിറ്റ് മേധാവി ജോസി കുര്യാക്കോസ്, എച്ച്.ആര് മേധാവി വി.എസ്.സന്തോഷ്, ഭെല് ഇ.എം.എല് എം.ഡി ടി.എസ്. ചക്രവര്ത്തി, തൊഴിലാളി യൂനിയന് പ്രതിനിധികളായ മുന് എം.പി പി. കരുണാകരന്, ടി.കെ. രാജന്, കെ.പി. മുഹമ്മദ് അഷ്റഫ്, എ. വാസുദേവന്, കെ.ജി. സാബു, വി. രത്നാകരന്, വി. പവിത്രന്, ടി.വി ബേബി, പി.എം അബ്ദുല് റസാഖ് എന്നിവരും ചര്ച്ചയില് പങ്കെടുത്തു. കമ്ബനിക്കാര്യം പിന്നീട് ഇ.എം.എല് കമ്ബനിയുടെ നിലവിലുള്ള ബാധ്യതകള് പരിഹരിക്കുന്നതിലും തൊഴിലാളികളുടെ ശമ്ബളമടക്കമുള്ള ആനുകൂല്യങ്ങളുടെ കാര്യത്തിലും വിശദമായ ചര്ച്ചനടന്നു. നിലവില് സര്ക്കാര് പ്രഖ്യാപിച്ച പാക്കേജ് ഉപയോഗിച്ച് ബാധ്യത പരിഹരിക്കുന്നതിനൊപ്പം പ്രവര്ത്തനമൂലധനം കണ്ടെത്താനും സാധിക്കും. കെല്ലിന്റെ ഉപ യൂണിറ്റായാണോ കെല്ലിന്റെ ഭാഗമായാണോ കമ്ബനി പ്രവര്ത്തിക്കുകയെന്ന് വ്യവസായ മന്ത്രി പി. രാജീവിന്റെ അദ്ധ്യക്ഷതയില് ചര്ച്ച ചെയ്ത് തീരുമാനിക്കും. കമ്ബനി തുറക്കുമ്ബോള് തൊഴിലാളികളുടെ ഇതുവരെയുള്ള ശമ്ബള കുടിശ്ശികയടക്കമുള്ള കാര്യങ്ങളില് തീരുമാനമുണ്ടാക്കാനായി ഉപസമിതി രൂപീകരിച്ചിട്ടുണ്ട്. 15 ദിവസത്തിനകം ഇക്കാര്യത്തില് ഉപസമിതി തീരുമാനമെടുത്ത് റിപ്പോര്ട്ട് നല്കും. എ.പി.എം മുഹമ്മദ് ഹനീഷ് വ്യവസായ വകുപ്പ് പ്രിന്സിപ്പല് സെക്രട്ടറി